ANNEX 2

DOCUMENTACIÓ CORRESPONENT ALS CRITERIS AVALUABLES PER JUDICI DE VALOR 

13.A Criteri subjecte a judici de valor: (puntuació màxima 25 punts) 

- Memòria de proposta metodològica i de continguts (màxim 25 punts): Cal adjuntar memòria, seguint els següents criteris:

	Memòria de proposta metodològica i de continguts (màxim 25 punts): 
	Valoració

	Presentació de la memòria de planificació i d’elaboració de continguts anual del perfil de Instagram del Consorci de Turisme, tenint en compte: les campanyes de promoció, les línies de producte (familiar, sènior, natura i esports, gastronomia, cultural, mice) i la guia de l’oci del Consorci de Turisme. Es tindrà en compte també la visibilitat dels 30 municipis del Baix Llobregat i de l’oferta turística de la comarca, i els mercats principals. 

També s’hauran d’incloure en la memòria els següents copys, propostes d’accions de promoció i publicitat: 

- 2 storys d’instagram de dos activitats diferents publicades en la guia de l’oci del Baix Llobregat, durant el primer semestre de 2026.
 
- 2 publicacions d’instagram de les campanyes de promoció del Consorci de Turisme; un relatiu a la campanya de “Sabors de l’Horta del Baix Llobregat” i un altre sobre la campanya “Ruta del Tram”.

- 2 publicacions del perfil de linkedin del Baix Llobregat Convention Bureau (programa MICE del Consorci de Turisme) amb continguts d'atracció i posicionament de la destinació, amb l'objectiu d'inspirar i captar l'interès d'empreses, organitzadors d'esdeveniments i professionals perquè considerin el Baix Llobregat com a seu de reunions, congressos, convencions i esdeveniments corporatius.

- Proposta d’ideació i realització de 2 accions de promoció com concursos, sorteigs, quiz, entre d’altres, tot planificant la calendarització, durada, definició de públics i l’abast, publicitat, anàlisi de resultats i propostes de millora.

- Planificació de la publicitat de la campanya del “Som el teu estiu”.

Per a més informació consulteu els perfils de Turisme Baix Llobregat a les diferents xarxes socials, el  web www.turismebaixllobregat.com i l’apartat “sala de premsa” del web. 

Puntuació màxima de 25 punts. 

	Puntuació màxima de 25 punts. 

Per a la valoració d’aquest apartat, es tindran en compte els següents paràmetres: 
1. Coneixement de l’oferta i l’estratègia turística de la comarca. (fins a 3 punts) 
Es valorarà el grau de coneixement que demostri la proposta respecte dels recursos, productes, segments de públic, línies de promoció i objectius estratègics del Consorci de Turisme, així com la capacitat d’integrar aquest coneixement en el plantejament comunicatiu.
1. Grau de visibilitat de les diferents campanyes, línies de productes i equilibri territorial i visibilitat de l’oferta turística. (fins a 5 punts) 
Es valorarà la capacitat de la proposta per garantir una comunicació equilibrada de les diferents campanyes i línies de producte turístic, així com la correcta representació dels diferents municipis, recursos i tipologies d’oferta, i distribució temàtica. 
1. Proposta de calendari de continguts i accions (fins a 3 punts) 
Es valorarà la planificació temporal proposada, la seva adequació al calendari i als terminis d’execució de les campanyes turístiques, als objectius de comunicació del Consorci i a la distribució equilibrada dels continguts durant el període d’execució del contracte.
1. Proposta gràfica d’acord amb la línia gràfica del Consorci de Turisme, redacció i adequació del contingut de les publicacions realitzades, originalitat i diversitat de formats de continguts (fins a 5 punts)
Es valorarà l’adequació de la proposta a la línia gràfica del Consorci, la qualitat i adaptació dels textos i missatges als diferents canals, així com la capacitat de generar continguts atractius, coherents amb el públic destinatari i amb diversitat de formats de publicació. També es valorarà la capacitat d’aportar plantejaments creatius i diferenciadors alineats amb els objectius del contracte.
1. Planificació de la publicitat (fins a 3 punts)
Es valorarà la proposta d’estratègia publicitària, incloent-hi la selecció de canals, la definició dels públics objectiu, l’assignació dels imports, la planificació temporal de les accions i la coherència amb els objectius plantejats.
1. Accions de promoció ( fins a 3 punts)
Es valorarà la proposta d’accions complementàries de promoció i dinamització, incloent-hi la definició dels públics objectiu i de l’abast de les actuacions, la proposta d’accions publicitàries, l’adequació als objectius del contracte, la planificació temporal, la capacitat de generar impacte, l’anàlisi dels resultats i les propostes de millora, així com la coherència amb l’estratègia global de comunicació turística.
1. Coherència, redacció i claredat de la proposta presentada. (fins a 3 punts) 
Es valorarà la qualitat global del document presentat, l’ordre i estructuració de la informació, la coherència entre els diferents apartats, la concreció de les propostes i la facilitat de comprensió de les actuacions plantejades.



Les empreses que no arribin a una valoració mínima de 13 punts en els criteris valorats a judici de valor quedaran excloses del procediment, en considerar-se que una valoració inferior no permet acreditar una proposta tècnica amb el nivell de qualitat, adequació i coherència necessari per garantir una correcta execució del servei d’acord amb els objectius del Consorci.

(***) Limitacions de la memòria:
Quant al contingut:
El contingut de la memòria (en qualsevol dels seus punts) no podrà contenir cap dada o informació que hagi d’incloure’s en el sobre C (criteris d’adjudicació avaluables de forma automàtica). L’incompliment d’aquesta obligació comportarà l’exclusió del licitador, d’acord amb les prescripcions legals que estableix la LCSP.

Quant al format: La memòria no podrà superar l’extensió màxima de 10 pàgines (incloent portada, índex, imatges, així com tot el contingut de la memòria). 

